На основу члана 8. Правилника о расподели средстава националним саветима националних мањина („Службени лист Општине Бела Црква“, бр. 13/2019) и Одлуке о буџету општине Бела Црква за 2024. годину („Службени лист Општине Бела Црква“, бр. 14/2023) Општинско веће Општине Бела Црква, дана 28.11.2024. године расписује

**Јавни позив за финансирање рада националних савета националних мањина**

Право учешћа у расподели средстава буџета општине Бела Црква имају национални савети националних мањина који имају седиште на територији Општине Бела Црква и национални савети националних мањина чији је језик у службеној потреби на територији општине Бела Црква.

Укупно опредељена средства у износу од 500.000,00 динара расподељују се након поднете образложене пријаве од стране националног савета националне мањине и то:

- 50% средстава се додељује националним саветима националних мањина који имају седиште на територији општине Бела Црква,

- 50% средстава се додељује националним саветима националних мањина чији је језик у службеној употреби на територији општине Бела Црква.

Прихватљиви трошкови који ће бити финансирани из буџета општине Бела Црква укључују:

 1) финансирање или суфинансирање програма и пројеката у области образовања, културе, обавештавања и службене употребе језика и писма националне мањине;

 2) финансирање рада установа, фондација и привредних друштава чији је оснивач или суоснивач национални савет или чија су оснивачка права делимично или у целини пренета на национални савет.

У сталне трошкове националног савета спадају:

1) трошкови за изнајмљивање и коришћење просторија националног савета;

2) зараде, порези и доприноси запослених у националном савету;

3) хонорари и доприноси за обављен рад за потребе националног савета;

4) путни трошкови и дневнице за службена путовања;

5) набавка канцеларијског материјала и опреме за рад националног савета;

6) књиговодствене услуге;

7) трошкови годишње ревизије;

8) трошкови одржавања интернет странице националног савета.

Неприхватљиви трошкови, односно трошкови који се не могу финансирати из средстава буџета општине Бела Црква су:

- дугови и покривање губитака или дуговања, пристигле пасивне камате;

- друге ставке које се већ финансирају из других пројеката.

САДРЖИНА ПРИЈАВЕ

Савет националне мањине подноси пријаву који подразумева подношење потребне документације Општинском већу.

Документација садржи:

- Доказ о седишту савета националне мањине,

- Картон депонованих потписа,

- Програм рада савета националне мањине.

Потребно је доставити један штампани оригинал пријаве који је потписан и оверен печатом. Комплетна пријава са документацијом се доставља у једној запечаћеној пошиљци. Пријава се предаје на писарници Општине Бела Црква или шаље поштом на доле означену адресу:

Општина Бела Црква

Општинско Веће

Милетићева бр. 2

26340 Бела Црква

Пријаве послате на било који други начин (нпр. факсом или електронском поштом) или испоручене на другу адресу неће бити узете у разматрање.

Предња страна коверте мора да садржи следеће податке: ПРИЈАВА ЗА ФИНАНСИРАЊЕ НАЦИОНАЛНОГ САВЕТА НАЦИОНАЛНЕ МАЊИНЕ „НЕ ОТВАРАТИ“.

Рок за подношење пријава је 8 дана од дана обављивања овог позива.

У случају подношења пријаве која је неблаговремена, недозвољена и издата од стране неовлашћеног лица, иста ће бити одбијена.

По завршетку јавног позива и обраде пријава, Општинско веће ће у року од 10 радних дана од завршетка огласа донети одлуку о додели средстава након спроведеног јавног огласа.

Одлука се објављује на огласној табли Општине Бела Црква и на интернет порталу општине Бела Црква (www.belacrkva.rs). Извештај се доставља председнику општине.

Национални савети националних мањина незадовољни истакнутим предлогом одлуке имају право на жалбу председнику општине.

Рок за подношење жалбе је 8 дана од дана објављивања резултата, писмено на адресу:

Општина Бела Црква

Председник општине

Милетићева бр.2

26340 Беле Црква

са назнаком „Жалба на одлуку Општинског већа“.

Након стека рока за жалбе доноси се коначна Одлука о избору програма који ће се финансирати из буџета Општине Бела Црква.

Уговоре о додели средстава на основу Одлуке о избору програма сачиниће правна служба, а потписује их председник општине са представницима националних савета.

Општина Бела Црква ПРЕДСЕДНИК ОПШТИНСКОГ ВЕЋА

Општинско веће Татјана Кокар ср.

Број: 003354136 6 2024 08390 004 000 000 001

Датум: 28.11.2024.